stanford-oval/wikipedia huggingface dataset:
אפס ביחסי אנוש (מחזמר)

| --- | --- |
כרזת המחזה, בצילום: קלינשטיין (מימין) ואזרזר
כרזת המחזה, בצילום: קלינשטיין (מימין) ואזרזר
 בימוי:  עידו רוזנברג
 כתיבה:  אורן יעקובי
 מוזיקה:  עילי בוטנר
 מדינה:  ישראל ישראל
 סוגה:  מחזמר
 הצגת בכורה:  ספטמבר 2019, תיאטרון בית ליסין
 משך ההצגה:  כשעה ו-40 דקות
 שפה:  עברית
אפס ביחסי אנוש הוא מחזמר מאת אורן יעקובי על פי סרטה של טליה לביא, הנושא את אותו השם. המחזמר, אותו ביים עידו רוזנברג, עלה לבמת תיאטרון בית ליסין בספטמבר 2019 ומביא את סיפורן של חיילות המשרתות כפקידות בבסיס צה"לי נידח בישראל. במחזמר מככבות משי קלינשטיין ומגי אזרזר, לצד שחקנים רבים נוספים.
ב-2014 יצא לאקרנים סרט הקולנוע אפס ביחסי אנוש, קומדיה שחורה אותה כתבה וביימה טליה לביא, העוסקת במערכות היחסים בין חיילות שלישות בבסיס שיזפון של צה"ל; יצירה ישראלית "חריגה" העוסקת דווקא בנשים המשרתות בצה"ל וממלאות תפקידים פקידותיים בבסיס זניח. הסרט זכה להצלחה גדולה, ביקורות משבחות, מכר מאות אלפי כרטיסים וקטף פרסים בישראל וניו יורק. את הסרט עיבד לבמה המחזאי אורן יעקובי, שאף כתב את מילות השירים, אותם הלחין עילי בוטנר. את המחזמר ביים עידו רוזנברג, על הניהול המוזיקלי הופקד אמיר לקנר, הכוריאוגרף הוא עוז מורג. אורה סמורגונסקי, שני טור וקרן גרנק הופקדו על עיצוב התלבושות, התפאורה והתאורה, בהתאמה. לצד קלינשטיין ואזרזר משתתפים במחזמר גם נוי הלפרין, דיאנה גולבי, מעיין תורג'מן, רון שחר, אסף הרץ, ניב ניסים, לורין מוסרי, קרן מרום ואחרים.
עלילה

השנה היא 2003 והמקום הוא בסיס צבאי בנגב. במרכז העלילה שלוש חיילות מתוסכלות בשלישות: דפי המפונקת, אותה מגלמת משי קלינשטיין, חולמת לעבור לבסיס הקריה שבתל אביב ולהעביר את שירותה בקניון עזריאלי הסמוך. חברתה זוהר, אותה מגלמת מגי אזרזר, אף היא פקידה משועממת וגם לה חלום צנוע: היא רוצה למצוא את הגבר הנכון ולאבד את בתוליה. המפקדת שלהן רמה, אותה מגלמת מעיין תורג'מן, רוצה להתקדם במערכת הצבאית אשר כבר בשיר הפתיחה מכונה על ידי החיילות: "מערכת ביטחוניסטית, שוביניסטית וסקסיסטית." (מרץ 2003, מילים: אורן יעקובי ועילי בוטנר, שגם הלחין). השלוש סובלות מיחס מזלזל מהגברים בבסיס, עליו מפקד בועז, אותו מגלם רון שחר.
ביקורת

המחזמר זכה לביקורות אוהדות ומשבחות, על כל מרכיביו. ננו שבתאי כתבה בהארץ: " זו הצגה כל כך מהנה, עד שנדמה כמיותר כמעט לעמוד על כל אלמנט ואלמנט שבה. הטקסט שנון וקולח, יש בו שינויים דרמטיים טובים, כאשר השירים שנוספו מביאים הומור אחר והיבט נוסף, שפחות קיים בסרט, והוא האמירות החברתיות, והקריצות לנושא של הלהקות הצבאיות והאתוס הצה"לי בכלל, שמתבטא גם בכוריאוגרפיה טובה. התוצאה קלילה ובידורית יותר מהסרט, אבל זה לגיטימי. שירים המשעשעים והשנונים של יעקובי מוסיפים רבדים חדשים לדמויות המוכרות מהסרט. אם לרגע חששתי שהם עלולים לפגום, הם רק הוסיפו. המוזיקה הפנטסטית שהלחין עילי בוטנר, בייחוד זו שקורצת לשירי הלהקות הצבאיות, יושבת עליהם בול. למרבה הפלא, הצבעים העזים שנוספו לבסיס החאקי המונוכרומטי רק הפכו את התמונה לשלמה יותר. סוריאליסטית אמנם, אבל מי שמחפש פיסת מציאות שיצפה שוב בסרט המושלם, על הבמה 'אפס ביחסי אנוש' היא פיסת עוגה מתוקה במיוחד – כזאת שמשמינים ממנה רק מנחת." כתב ניר סלונים ב-מאקו.
"הבמאי הצעיר עידו רוזנברג הגיש מוצר מהודק להפליא, כזה שגורם לקהל להשתתף בו אקטיבית עם הבעות פנים, בעיקר כאלה מחויכות ועם הגבות למעלה, לכל אורכו. לקאסט יש חלק גדול בכך: משי קלינשטיין כוכבת, וקשה להחליט במה יותר – אם בשירה או בנוכחות הבימתית – היא פשוט מתוקה וכובשת. מגי אזרזר מעולה בתפקיד זוהר, מצחיקה, כאובה ומרגשת. שתיהן מפעימות במקצועיותן. דיאנה גולבי בולטת בתפקיד הקומי ביותר בהצגה, ועושה ממנו מטעמים. מעיין תורג'מן, לורין מוסרי וקרן מרום אף הן ליהוקים מוצלחים, ומחמאות גם למאי קשת כתהילה, 'החיילת' המתחזה והאובדנית, אסף הרץ כמושא תשוקתן של כל החיילות ורון שחר כמפקד הבסיס – המוכשרים כל אחד בתפקידו." כתבה אורין ויינברג ב-ynet. דוד רוזנטל כתב בוואלה!: " הכול עובד באופן מושלם ב'אפס ביחסי אנוש'. משי קלינשטיין מקסימה בתפקיד דפי השבוזה, מגי אזרזר מלאת קסם כזוהר, רון שחר נכנס היטב לדמותו של מפקד הבסיס האידיוט הסובל מעודף חשיבות עצמית, אסף הרץ מוגזם במתכוון כאיתן שפי החתיך ומעל כולם מתבלטת דיאנה גולבי כאירנה הרוסיה, דמות שהייתה שולית בסרט וזכתה להרחבה על הבמה. לא בכדי היא גרפה את התשואות הקולניות ביותר, על אף שאינה נמצאת בעמדה קדמית בהיררכיית השחקנים."
שותפים ליצירה

טליה לביא (יוצרת הסרט)
אורן יעקובי (מחזאי)
עידו רוזנברג (בימוי)
עילי בוטנר (מוזיקה)
עוז מורג (כוריאוגרפיה)
משי קלינשטיין (משחק, דפי)
מגי אזרזר (משחק, זוהר)
נוי הלפרין (משחק, דפי)
דיאנה גולבי (משחק, אירנה)
מעיין תורג'מן (משחק, רמה)
רון שחר (משחק, בועז)
אסף הרץ (משחק, איתן)
ניב ניסים (משחק, איתן)
לורין מוסרי (משחק, ליאת)
קרן מרום (משחק, לבנת)
מאי קשת (משחק, תהילה)
דור ברנס (משחק, מאיר)
אבירם אביטן (משחק, צחי)
לירן מזרחי (משחק, שוקרון)
אשלי זימברג (משחק, נטשה)
ענבר יוחננוף (משחק, נעמה)
אמיר לקנר (ניהול מוזיקלי)
שני טור (תפאורה)
אורנה סמורגונסקי (תלבושות)
קרן גרנק (תאורה)
הערות שוליים

↑  אבנר שביט‏, "אפס ביחסי אנוש": כל הסיבות וההשלכות של ההצלחה הגדולה, באתר וואלה, 18 ביולי 2014
↑   ננו שבתאי, ההצגה "אפס ביחסי אנוש": יותר קלילה ובידורית מהסרט, באתר הארץ, 10 בנובמבר 2019
↑  ניר סלונים, ‏ההצגה "אפס ביחסי אנוש" מדהימה לפחות כמו הסרט, באתר ‏מאקו‏, 29 באוקטובר 2019
↑  אורין ויינברג, ההצגה "אפס ביחסי אנוש": המחזמר הישראלי הכי נכון של הרגע, באתר ynet, 29 באוקטובר 2019
↑  דוד רוזנטל‏, לא האמנו שזה יקרה, אבל הכול מושלם במחזה "אפס ביחסי אנוש", באתר וואלה, 11 בנובמבר 2019
יומנו של חנון - בית ההריסות

| --- | --- |

עטיפת הספר בעברית
 מידע כללי
 מאת:  ג'ף קיני
 שפת המקור:  אנגלית
 סוגה:  ספרות ילדים, קומי
 הוצאה
 תאריך הוצאה:  2019
 מספר עמודים:  217
 הוצאה בעברית
 הוצאה:  כנרת בית הוצאה לאור
 תאריך:  2019
 תרגום:  ארז אשרוב
 סדרה
 סדרת ספרים:  יומנו של חנון
 ספר קודם:  המלחמה הקרה
 הספר הבא:  במים עמוקים
יומנו של חנון - בית ההריסות (באנגלית: Diary of a Wimpy Kid: Wrecking Ball) הוא הספר ה-14 בסדרת הספרים יומנו של חנון של הסופר והמאייר האמריקאי ג'ף קיני. הספר יצא לאור בעברית בשנת 2019 בתרגומו של ארז אשרוב בהוצאת כנרת.
תקציר העלילה

אמו של גרג הפלי מודיעה לו שהוא צריך להיפטר מחלק מהדברים והצעצועים שהוא אגר במהלך השנים. גרג ישר חושב על דרך בה זה ישתלם לו, וחושב על מכירת חצר בה הוא יוכל להרוויח כסף. אך הדברים לא הולכים כמצופה, וגרג מבקש את עזרתו של ראולי ג'פרסון, חברו הטוב ביותר, שישמור על שאר הדברים. בסופו של דבר, מבול הורס את התוכניות של השניים ומאלץ את גרג להכניס את הדברים פנימה ובכך נגמרת מכירת החצר.
בהמשך הספר, דודה רבתא ריבה מתה ומורישה למשפחה סכום כסף מסוים. לגרג, אביו, ואחיו הגדול, רודריק, תוכניות שונות וגדולות מה לעשות עם הכסף, אך אמו של גרג מודיעה שמפני שהיא היחידה שהתייחסה אל הדודה כשהיא הייתה בחיים, היא מחליטה מה לעשות עם הכסף, וזה להרחיב את המטבח בדירה. בהתחלה, המשפחה עצמה מנסה לעשות את ההרחבה, אך לאחר שהם לא מצליחים להתמודד עם זה הם שוכרים את שירותם של פועלים מקצועיים וגרג מנסה לעזור להם, ללא הצלחה. לאחר שההרחבה בעיצומה, מפקח הבנייה מגלה שכל המבנה קרוב מדי בכמעט מטר שלם לשטח של גברת טאטל, השכנה. גברת טאטל לא נותנת את אישורה להקמת המבנה קרוב לשטחה, והמבנה נהרס.
לאחר מכן, ציונים נמוכים של גרג ושל שאר כיתתו עלולים לגרום לכך שבית הספר בו הוא לומד יאבד את המימון, זה מדאיג את אמו של גרג והיא חושבת שהמשפחה תאלץ לעבור דירה על מנת שיוכלו להיות משויכים לבית ספר טוב יותר. הם מוצאים בית שנראה בעיני כולם כחלומי, ולכן מתחילים בניסיונות למכור את ביתם הנוכחי כדי שיוכלו לממן את רכישת הדירה. במקביל, גרג מרגיל את ראולי לרעיון שהם יעזבו, והוא מקבל את זה באופן קשה.
בסופו של דבר, רצף של תאונות בנוסף לביטול המכירה של הדירה הנוכחית, מוביאה לכך שמשפחת הפלי נשארת בביתה הנוכחי.
דמויות > דמויות ראשיות

גרגורי (גרג) הפלי: גיבור הספר, נער מתבגר.
סוזן הפלי: אמא של גרג, רודריק ומני.
פרנק הפלי: אביהם של גרג, רודריק ומני.
ראולי ג'פרסון: חברו הטוב ביותר של גרג.
דמויות > דמויות משניות

רודריק הפלי: האח הגדול של גרג ומני, בעל להקה.
מני הפלי: האח הקטן של גרג ורודריק.
גברת טאטל: השכנה של משפחת הפלי.
יומנו של חנון - רודריק שולט

| --- | --- |

כריכת הספר
 מידע כללי
 מאת:  ג'ף קיני
 שפת המקור:  אנגלית
 סוגה:  רומן 
 הוצאה
 הוצאה:  Amulet Books
 תאריך הוצאה:  2008
 הוצאה בעברית
 הוצאה:  כנרת
 תאריך:  2009
 תרגום:  תומר קרמן
 סדרה
 ספר קודם:  יומנו של חנון
 הספר הבא:  יומנו של חנון - הקש האחרון
 קישורים חיצוניים
 הספרייה הלאומית:  002651463
 
יומנו של חנון - רודריק שולט (באנגלית: Diary of a wimpy kid: Rodrick rules) הוא ספר מאויר שכתב ג'ף קיני.
הספר הוא השני בסדרת הספרים יומנו של חנון המתארים את חייו של גרג הפלי, תלמיד בחטיבת ביניים. הספר יצא בפברואר 2008. בעקבות הספר, הופק סרט הלייב אקשן "יומנו של חנון 2: רודריק שולט" וסרט ההנפשה "יומנו של חנון 2: רודריק שולט".
תקציר העלילה

במהלך ספר זה, מתואר החופש הגדול של גרג ושנת הלימודים שבאה אחריו. הספר מתמקד ביחסים שבין הדמות הראשית ביצירה, גרג הפלי, לבין אחיו הבכור רודריק. בתחילת הספר מסופר על כך שרודריק, גילה את הביטאון הראשון של אחיו (הספר הראשון בסדרה). בהמשך גרג מספר על אירועי חופשת הקיץ שלו. בסוף הספר מתגלה סוד של גרג שנגרם ממעשה שעשה בקיץ - כאשר הוא בא לסבו, המתגורר בדיור מוגן, גרג שבר ללא כוונה את מנעול יומנו. כדי למנוע מאחיו רודריק, שהיה גם הוא אצל סבם, לראות את תוכן היומן, לקח גרג את היומן וקרע אותו בשירותים הציבוריים של בית האבות. כעבור מספר דקות, גילה גרג כי נכנס בטעות לשירותי הנשים, אך הוא לא היה יכול לצאת כי לא רצה שנשים שהגיעו לשם יראו אותו. עקב כך, הוא המשיך להסתתר, אך כעבור זמן מה הוצא על ידי אבטחת בית האבות. באותו זמן, רודריק צפה בו בשירותים דרך מצלמות האבטחה. בסוף שנת הלימודים שלאחר אותו קיץ, רודריק מספר את הסוד לחבריו, אלה למכריהם וכן הלאה, אך הסיפור השתנה כשעבר מאוזן לאוזן, עד שהשמועה הפכה לכך שהציץ לשירותים בבית ספר לבנות. גרג זוכה להערכה רבה בקרב הבנים והופך למקובל ביותר בבית הספר. בסוף הספר רודריק וגרג משלימים, ואף גרג עוזר לרודריק להכין עבודה לבית הספר.
דמויות > דמויות ראשיות

גרג הפלי - הוא ילד חנון שכותב את היומן, אחיהם של רודריק ומני.
רודריק הפלי - אחיו הגדול של גרג, בתחילת הספר מציק לגרג.
ראולי ג'פרסון - חברו הטוב ביותר של גרג, הוא מאוד ילדותי ונוהג לשחק במשחקים "ילדותיים".
דמויות > דמויות משניות

סוזן הפלי - אימו של גרג, מציקה לו ועושה לו "בושות".
פרנק הפלי - אביו של גרג, לא "מבין" את גרג כל כך.
מני הפלי - אחיו הקטן של גרג, הוא ילד "קטן ותחמן" שההורים אוהבים אותו ומגנים עליו.
שיראג גופטה - חברו של גרג לכיתה, הוא ילד נמוך וצוחקים עליו, במהלך הספר הילדים בכיתתו (במיוחד גרג) התבדחו על חשבונו.
פטי פארל - ילדה מכיתתו של גרג, הוא שונא אותה.(מופיעה גם בספר הקודם)
ראו גם

יומנו של חנון 2: רודריק שולט (סרט)
יומנו של חנון 2: רודריק שולט (סרט, 2022)
ארון הולידיי

| --- | --- |

הולידיי בשנת 2021
 לידה:  30 בספטמבר 1996 (בן 28) רוסטון, לואיזיאנה, ארצות הברית
 עמדה:  רכז
 גובה:  1.83 מטרים
 מספר:  0
 מכללה:  UCLA
 דראפט:  בחירה מספר 23, 2018 אינדיאנה פייסרס
 קבוצות כשחקן
 2018–2021  2021–2022 2022 2022–2023   2023–:  אינדיאנה פייסרס וושינגטון וויזארדס פיניקס סאנס אטלנטה הוקס   יוסטון רוקטס
ארון שון הולידיי (באנגלית: Aaron Shawn Holiday; נולד ב-30 בספטמבר 1996) הוא כדורסלן אמריקאי המשחק בקבוצת יוסטון רוקטס מליגת ה-NBA, בעמדת הרכז.
אחיהם הצעיר של שחקני ה-NBA ג'סטין וג'רו הולידיי.
קריירת תיכונים ומכללות

הולידיי נולד בעיר רוסטון שבלואיזיאנה, ובנעוריו למד ב"תיכון קמפבל הול" אשר בלוס אנג'לס, קליפורניה. כבר בעונתו הראשונה בקבוצת הכדורסל של התיכון היה הקלעי המוביל שלה, עם 24.3 נקודות בממוצע למשחק. בעונתו האחרונה בתיכון, 2014/2015, העמיד ממוצעים של 25.0 נקודות, 8.5 ריבאונדים, 4.5 אסיסטים ו-2.5 חטיפות למשחק, והוביל את קבוצתו למעמד גמר אליפות התיכונים של קליפורניה.
בין השנים 2015–2018 למד ושיחק באוניברסיטת קליפורניה בלוס אנג'לס (UCLA), בה שיחק בעבר אחיו ג'רו. בעונתו הראשונה בקבוצה שימש כרכז הפותח, אך בעונה העוקבת עבר לספסל והיה מחליפו של הפרשמן לונזו בול. באותה עונה הודחה UCLA בשלב שמינית גמר טורניר אליפות המכללות (NCAA Sweet Sixteen), לאחר שהפסידה מול אוניברסיטת קנטקי בתוצאה 75–86. בעונתו השלישית והאחרונה באוניברסיטה הוביל הולידיי את כל שחקני מחוז ה-Pac-12 בממוצע נקודות למשחק (20.3), וסיים במקום השני בממוצע אסיסטים למשחק (5.8). הייתה זו הפעם הראשונה ששחקן UCLA קולע מעל 20 נקודות בממוצע למשחק, מאז עשה זאת אד אובאנון בעונת 1994/1995. במשחק הראשון של טורניר המכללות 2018 קלע הולידיי 20 נקודות ומסר 7 אסיסטים, אך גם רשם 10 איבודי כדור, וקבוצתו הפסידה מול אוניברסיטת סנט בונבנטור והודחה מהטורניר. בסיום העונה נבחר הן לחמישיית העונה והן לחמישיית ההגנה של העונה במחוז.
קריירה ב-NBA > אינדיאנה פייסרס

בדראפט ה-NBA‏ 2018 נלקח הולידיי בבחירה ה-23, על ידי אינדיאנה פייסרס. בעונת הרוקי שלו מיעט לשחק מאחורי הרכזים דארן קוליסון וקורי ג'וזף, וקלע 5.9 נקודות בממוצע למשחק. לקראת עונתו השנייה הצטרף אליו באינדיאנה אחיו ג'סטין הולידיי, כשחתם בקבוצה על חוזה לעונה אחת. ב-18 בנובמבר 2019 רשם שיאי קריירה של 24 נקודות ו-13 אסיסטים בניצחון קבוצתו מול ברוקלין נטס. במשחק בין הפייסרס לניו אורלינס פליקנס ב-28 בדצמבר שיחקו ארון וג'סטין מול אחיהם ג'רו הולידיי מהפליקנס, ובכך לראשונה בתולדות ה-NBA השתתפו שלושה אחים באותו משחק. ארון סיים את המשחק עם שיא קריירה של 25 נקודות.
קריירה ב-NBA > וושינגטון ויזארדס

באוגוסט 2021 הועבר לוושינגטון ויזארדס, במסגרת טרייד בין 5 קבוצות.
קריירה ב-NBA > פיניקס סאנס

ב-10 בפברואר 2022, הולידיי הועבר בטרייד לפיניקס סאנס.
סטטיסטיקות הקריירה > בעונה הסדירה של ה-NBA

| עונה | קבוצה | משחקים | חמישייה | דקות |  % מהשדה |  % משלוש |  % מהעונשין | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2018/2019 | אינדיאנה | 50 | 0 | 12.9 | 0.401 | 0.339 | 0.820 | 1.3 | 1.7 | 0.4 | 0.3 | 5.9 |
| 2019/2020 | אינדיאנה | 66 | 33 | 24.5 | 0.414 | 0.394 | 0.851 | 2.4 | 3.4 | 0.8 | 0.2 | 9.5 |
| 2020/2021 | אינדיאנה | 66 | 8 | 17.8 | 0.390 | 0.368 | 0.819 | 1.3 | 1.9 | 0.7 | 0.2 | 7.2 |
| 2021/2022 | וושינגטון | 41 | 14 | 16.2 | 0.467 | 0.343 | 0.800 | 1.6 | 1.9 | 0.6 | 0.2 | 6.1 |
| 2021/2022 | פיניקס | 22 | 1 | 16.3 | 0.411 | 0.444 | 0.939 | 2.5 | 3.4 | 0.8 | 0.0 | 6.8 |
| 2022/2023 | אטלנטה | 63 | 6 | 13.4 | 0.418 | 0.409 | 0.844 | 1.2 | 1.4 | 0.6 | 0.2 | 3.9 |
| קריירה |  | 308 | 62 | 17.2 | 0.413 | 0.377 | 0.841 | 1.6 | 2.2 | 0.7 | 0.2 | 6.6 |
סטטיסטיקות הקריירה > בפלייאוף ה-NBA

| עונה | קבוצה | משחקים | חמישייה | דקות |  % מהשדה |  % משלוש |  % מהעונשין | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2018/2019 | אינדיאנה | 3 | 0 | 4.3 | 0.400 | 0.500 | 0.000 | 0.0 | 0.0 | 0.0 | 0.0 | 1.7 |
| 2019/2020 | אינדיאנה | 4 | 2 | 18.0 | 0.571 | 0.444 | 0.600 | 1.3 | 2.5 | 1.0 | 0.0 | 7.8 |
| 2021/2022 | פיניקס | 6 | 0 | 3.3 | 0.571 | 0.714 | 0.000 | 0.5 | 1.5 | 0.5 | 0.2 | 3.5 |
| 2022/2023 | אטלנטה | 1 | 0 | 4.0 | 0.000 | 0.000 | 0.000 | 0.0 | 1.0 | 0.0 | 0.0 | 0.0 |
| קריירה |  | 14 | 2 | 7.8 | 0.550 | 0.556 | 0.500 | 0.6 | 1.4 | 0.5 | 0.1 | 4.1 |
הערות שוליים

↑  ביוגרפיה, באתר קבוצת UCLA
↑  סיכום המשחק בין UCLA לקנטקי, באתר ESPN,‏ 25 במרץ 2017
↑  הולידיי ממשיך להציג שיפור בהתקפה, באתר לוס אנג'לס טיימס, 31 בדצמבר 2017
↑  סיכום המשחק בין UCLA לסנט בונבנטור, באתר ESPN,‏ 14 במרץ 2018
↑  סטטיסטיקות המכללות של הולידיי, באתר sports-reference.com
↑  רשימת הנבחרים בדראפט 2018, באתר basketball-reference.com
↑  ג'סטין הולידיי חותם על חוזה באינדיאנה, באתר הקבוצה, 31 ביולי 2019
↑  סיכום המשחק בין הפייסרס לנטס, באתר ESPN,‏ 19 בנובמבר 2019
↑  ג'סטין, ג'רו וארון עושים היסטוריה ב-NBA, באתר ESPN,‏ 28 בדצמבר 2019
↑  "Wizards complete trade with Phoenix Suns". NBA.com. 10 בפברואר 2022. {{cite web}}:  (עזרה)
יומנו של חנון - עובדות החיים

| --- | --- |

כריכת הספר בעברית
 מידע כללי
 מאת:  ג'ף קיני
 שפת המקור:  אנגלית
 סוגה:  קומדיה
 מקום התרחשות:  ארצות הברית 
 הוצאה
 הוצאה:  Amulet Books
 תאריך הוצאה:  9 בנובמבר 2010
 מספר עמודים:  218
 הוצאה בעברית
 הוצאה:  כנרת זמורה-ביתן דביר
 תאריך:  4 בספטמבר 2011
 סדרה
 סדרת ספרים:  יומנו של חנון
 ספר קודם:  יומנו של חנון - קיץ קטלני
 הספר הבא:  יומנו של חנון - מכת קור
 
יומנו של חנון – עובדות החיים הוא ספר מאויר של הסופר והמאייר האמריקאי ג'ף קיני. הספר הוא החמישי בסדרת הספרים יומנו של חנון. הספר מספר על שנתו האחרונה של גרג בחטיבה, ותהליך ההתבגרות שלו. הספר יצא בעברית ב-4 בספטמבר 2011.
עלילה

גרג הפלי חווה את שנתו האחרונה בחטיבת הביניים, מה שמשמח אותו בתחילה, אך לאחר מכן מתחיל להעציב אותו. הוא נאלץ לחוות קשיים חברתיים, מעשיים, קשיים במשפחה וחובות. בספר זה (המתאר את חייו של גרג מה-1 בספטמבר עד ה-30 בנובמבר) משפחת הפלי "מאבדת את הצפון" ומשנה את הרגליה, זאת ניתן לראות במעברה של סוזן הפלי, האם, ללימודים אקדמיים. כמו כן, ברוב חלקי הספר גרג רב עם ראולי שוב ואינו מיודד עמו, אלא רק בסוף הספר. גרג כבר מתבגר ועובר הרבה שינויים בחייו. במהלך העלילה גרג מביע את תסכולו מהשנויים בחייו כמו החלפתה של מורתו למתמטיקה, מעברה של אמו ללימודים, החלפת רופא השיניים שלו, גיוס עוזרת הבית והשיעור החדש בבית הספר: "עובדות החיים". גרג עושה כל מה שאפשר כדי לנחם אותו, תומך בו ועומד לצידו בכל המריבות, אך דאגתו לרודריק ולעתידו אינה מרפה ממנו. כמו כן, גרג נרשם למסיבת "אין יציאה", מסיבת "בנים-בנות" שחטיבת הביניים של גרג ארגנה. גרג חשב שהמסיבה תהיה דומה למסיבה נורמלית של בני נוער, אך בפועל המסיבה הייתה ילדותית ומשעממת. בהמשך דודו של גרג, גארי נישא בפעם הרביעית וגרג מתוסכל מאוד מכך משום שלא הגיע למסיבה שארגן אחד הילדים המקובלים בשכבה מעליו אך בהמשך הוא גילה שלא החמיץ הרבה .ומתוסכל מהשינוי שבחייו שכמו השתנו מקצה לקצה. עם זאת, יש בליבו תקווה שהכול יסתדר בסופו של דבר.
דמויות > דמויות ראשיות

גרגורי (גרג) הפלי - נער מתבגר בגיל המעבר בין חטיבת הביניים לתיכון. גיבור הספר. הוא לומד את שנתו האחרונה בחטיבה, ותוך זמן קצר חש מתוסכל מכך. הוא מודאג ועצוב בגלל אחיו רודריק, וכדי להגן עליו פוצח במריבה הקשה ביותר שהייתה לו עם אביו עד כה. קשה לו עם דאגתו לאחיו, תהליך התבגרותו וריחוקו של ראולי, וכל אלה הופכים את התקופה אותה הוא מתאר לאחת הקשות בחייו.
רודריק הפלי - אחיו הגדול והאהוב של גרג. מקים להקת "חיתול טעון" (שכן רודריק מאיית את זה "חיתול תאון"). לומד בתיכון. עובר תקופה לא קלה במהלך הספר, על רקע מריבות עם אביו בנוגע ללימודיו העתידיים בקולג' ועל רקע כישלונות חוזרים ונשנים של להקתו. גרג, שמודאג בגללו מאוד, רב גם הוא עם אביו על מנת להגן על רודריק והשניים חווים את המשבר יחדיו, מנסים למצוא רגעים משותפים משמחים בזמן התקופה הקשה.
פרנק הפלי - אביהם של רודריק, גרג ומני. שקדן ודורש שגרג ייקח על עצמו יותר אחריות ויהיה עצמאי יותר. במהלך הספר לוחץ על רודריק להרשם לקולג' ורב עמו ועם גרג על כך.
מני הפלי - אחיו הקטן של גרג. מני הוא ילד מפונק וקטן, והוא יכול לעשות כמעט כל דבר שיתחשק לו בבית הפלי. מעולם לא עורר את חמתם של אימו ואביו.
סוזן הפלי - אימם של השלישייה ואשתו של פרנק. במהלך הספר הולכת ללימודים אקדמיים ומפקירה את הבית בידי הגברים, ואחר כך בידי איזבלה.
דמויות > דמויות משניות

איזבלה - המשרתת העצלנית שסוזן שוכרת. איזבלה אינה עושה אף עבודה, אלא רק מכרסמת צ'יפס ברביקיו השייכים למשפחת הפלי. במהלך הספר שולח גרג לאיזבלה מספר מכתבים שבהם הוא מבקש (בשם אימו) לכבס את כביסתו, אך איזבלה אינה מקיימת את הבקשה. בסוף הספר תעלולי איזבלה מתגלים על ידי סוזן וזו מפטרת אותה מתפקידה.
גאמי הפלי - קשישה בת 95, סבתא רבתא של גרג, וראש משפחת הפלי. כל פעם כשדוד גארי מתחתן בביתה, גאמי עורכת לבן הנוער לפי סדר את "השיחה". בספר, מגיע תורו של גרג.
דוד גארי - אחד מדודיו של גרג, ואחיו הקטן של פרנק. דוד גארי מתואר כילדותי, וזאת חתונתו הרביעית.
ראולי ג'פרסון - חברו הכי-טוב בדימוס של גרג. ברוב הספר מתואר רק צדו הרע של ראולי, ורק בסופו גרג וראולי חוזרים להיות חברים.
ראו גם

יומנו של חנון
בסמת טבעון

בַּסְמֶת טַבְּעוּן (בערבית: بسمة طبعون) היא מועצה מקומית בדואית במחוז הצפון שבישראל. נוסד בתור כפר, והוכרז כמועצה מקומית ב-1969. בַּסְמֶה (بسمة) שוכנת בסמוך לשפרעם. נכון ל-2024, כלל תושבי בסמה הם ערבים-מוסלמים.
היסטוריה

ההחלטה על הקמת הכפר התקבלה בשנת 1963 ומטרתה הקמת יישוב קבע בשביל השבטים ערב אל-סעדיה וערב אל-זבידאת אשר התיישבו באזור הגליל בימי המנדט הבריטי על פלשתינה (א"י). הכפר נקרא על-שם חורבת בַּסְמֶה שעליה נבנתה, וכמו-כן על-שם טַבְּעוּן כשמה בערבית של קריית טבעון (יישוב יהודי מודרני) הסמוכה לו בצפונה של מדינת ישראל. שם היישוב אושר על ידי ועדת השמות הממשלתית בתחילת שנת 1966.
בשנת 1965 החלה הקמת השכונות, לכל חמוּלה בנפרד, ונבנו שתי שכונות שיצרו את הבסיס ליישוב. בשנת 1968 הוחלט במשרד הפנים על הקמת מועצה מקומית ביישוב, וב-12 בפברואר 1969 הוכרז כמועצה מקומית, בעת שהתגוררו בו כ-700 איש.
בשנת 1992 צורפו ליישוב שלושה שבטים בדואיים נוספים: חִלְף, זְבֵּידַאת, וחַ'וואלֶד ולשם כך נבנו שכונות חדשות. נכון ל-2010 ביישוב ארבע שכונות עיקריות: יסמין, מַשַאיֶח' א-סַעְדִ֫יה, ח'לף, וזבידאת. השכונות מאוכלסות לפי שיוך שבטי ומופרדות אחת מהשנייה, הן מבחינת תשתיות והן מבחינה פיזית, כאשר כל אחת נמצאת על גבעה אחרת ומופרדת בחורש טבעי וגיאיות.
ב-2010 הגיש משרד הפנים תוכנית להרחבת גבולות היישוב לצורך איחוד השכונות והרחבת היישוב.
אוכלוסייה

לפי נתוני הלשכה המרכזית לסטטיסטיקה (הלמ"ס) נכון לסוף אוגוסט 2024 (אומדן), מתגוררים בבסמת טבעון 8,255 תושבים (מקום 196 בדירוג רשויות מקומיות בישראל). האוכלוסייה גדלה בקצב גידול שנתי של ‎0.4%‏.   אחוז הזכאים לתעודת בגרות מבין תלמידי כיתות י"ב בשנת ה'תשפ"ב (2021-‏2022) היה 62.1%. השכר החודשי הממוצע של שכיר במשך שנת 2021 היה 7,382 ש"ח (ממוצע ארצי: 11,330 ש"ח).
הערות שוליים

1 2  אוכלוסייה בעיריות, במועצות המקומיות והאזוריות וביישובים בעלי 2,000 תושבים לפחות - לפי טבלה חודשית של למ"ס עבור 
סוף אוגוסט 2024 (אומדן), בכל יתר היישובים - לפי טבלה שנתית של למ"ס עבור

סוף 2023.
1 2 3 4 5  לטבלת הדירוג המלא.
↑  מאזן מפוני מלחמת חרבות ברזל: מספר מפונים שנקלטו במועצה המקומית פחות מספר מפונים שפונו ממנה, מבוטא באלפי תושבים. מתוך אתר למ"ס, המתבסס על מערכת "יחד" (של מערך הדיגיטל הלאומי) נכון ל-סוף אוגוסט 2024 (אומדן).
1 2 3 4 5  הנתונים לפי טבלת רשויות מקומיות של למ"ס עבור 
סוף 2022
↑  הנתונים לפי טבלת מדד חברתי כלכלי של למ"ס נכון לשנת 2021
↑  אושר שם ליישוב חדש, דבר, 7 בפברואר 1966
↑  5 מועצות מקומיות חדשות בכפרי המיעוטים, הצופה, 23 במאי 1968
↑  מועצה מקומית ראשונה לבדואים, הצופה, 14 בפברואר 1969
↑  ועדה לגבולות המועצה המקומית בסמת טבעון בגבולה עם המועצות האזוריות עמק יזרעאל וזבולון, בגבולה עם המועצה המקומית קריית טבעון ובגבולה עם שטח חסר מעמד מוניציפלי PDF
↑  פרופיל בסמת טבעון באתר הלמ"ס
| דגל ישראל מחוז הצפון |
| --- | --- | --- |
| נפות | נפת רמת הגולן • נפת צפת • נפת עכו • נפת כנרת • נפת יזרעאל | מפת מחוז הצפון |
| ערים | בית שאן • טבריה • טמרה • יקנעם עילית • כרמיאל • מגדל העמק • מעלות-תרשיחא • נהריה • נוף הגליל • נצרת • סח'נין • עכו • עפולה • עראבה • צפת • קריית שמונה • שפרעם • מע'אר | מפת מחוז הצפון |
| מועצות מקומיות | אבו סנאן • אכסאל • אעבלין • בועיינה-נוג'ידאת • בוקעאתא • ביר אל-מכסור • בית ג'ן • בסמת טבעון • בענה • ג'דיידה-מכר • ג'וליס • ג'ש (גוש חלב) • דבורייה • דיר חנא • דיר אל-אסד • זרזיר • חורפיש • חצור הגלילית • טובא-זנגרייה • טורעאן • יאנוח-ג'ת • יבנאל • יסוד המעלה • יפיע • ירכא • כאבול • כאוכב אבו אל-היג'א • כסרא-סמיע • כעביה-טבאש-חג'אג'רה • כפר ורדים • כפר יאסיף • כפר כמא • כפר כנא • כפר מנדא • כפר תבור • מג'ד אל-כרום • מג'דל שמס • מגדל • מזרעה • מטולה • מסעדה • מעיליא • משהד • נחף • סאג'ור • ע'ג'ר • עיילבון • עילוט • עין מאהל • עין קנייא • פסוטה • פקיעין • קצרין • ראמה • ראש פינה • ריינה • רמת ישי • שבלי - אום אל-גנם • שלומי • שעב | מפת מחוז הצפון |
| מועצות אזוריות | אל-בטוף • בוסתאן אל-מרג' • גולן • הגלבוע • הגליל העליון • הגליל התחתון • מבואות החרמון • מגידו • מטה אשר • מעלה יוסף • מרום הגליל • משגב • עמק הירדן • עמק המעיינות • עמק יזרעאל | מפת מחוז הצפון |
| מועצה מקומית תעשייתית | מגדל תפן | מפת מחוז הצפון |
| יישובים לשעבר | אבוקה • אחוזת נפתלי • אתגר • גבעות זייד • מחנה ישראל • שייח' בראק | מפת מחוז הצפון |
| --- | --- |
בקרת זהויות :  NLI: 987007496540905171  VIAF: 316602159   WorldCat (עם VIAF): 316602159
יומנו של חנון (ספר)

| --- | --- |

עטיפת הספר בעברית
 מידע כללי
 מאת:  ג'ף קיני
 שפת המקור:  אנגלית
 סוגה:  ספר לילדים
 מקום התרחשות:  ארצות הברית 
 הוצאה
 הוצאה בשפת המקור:  Amulet Books
 תאריך הוצאה:  2007
 מספר עמודים:  217
 הוצאה בעברית
 הוצאה:  כנרת זמורה ביתן
 תאריך:  2008
 מהדורות נוספות
 תאריך מהדורות נוספות:  מהדורת העשור, מהדורה מנוקדת.
 סדרה
 סדרת ספרים:  יומנו של חנון
 הספר הבא:  יומנו של חנון - רודריק שולט
 קישורים חיצוניים
 מסת"ב:  מסת"ב 978-0-1433-0383-1
 הספרייה הלאומית:  002623843
 
יומנו של חנון (באנגלית: Diary of a Wimpy Kid) הוא ספר מאויר שנכתב על ידי הסופר והמאייר האמריקאי ג'ף קיני. הספר הוא הראשון בסדרת הספרים יומנו של חנון. הספר יצא לאור בעברית בשנת 2008 בתרגומו של תומר קרמן, בהוצאת כנרת. הפורמט המקורי של הספר נשאר, והוא כתוב באותיות כתב, גדולות ועגולות, הנראות כאילו נכתבו על ידי ילד.
תקציר העלילה

עלילת הספר מתארת את חייו של גרג הפלי, נער אמריקאי העולה לחטיבת הביניים, שהוא האח האמצעי בין שני אחים, רודריק (אחיו הבכור) ומני (אחיו הקטן). גרג הפלי הוא "חנון" המתקשה עם בעיות האופייניות לגילו בבית ובבית הספר.
העולם התרבותי המתואר בספר הוא עולם אמריקני עירוני, והוא כולל אירועים כ"תעלול או ממתק" בליל כל הקדושים, קניית מתנות בחג המולד, בחירות לתפקיד גזבר הכיתה והצגת הקוסם מארץ עוץ על ידי ילדי בית הספר.